title: Komission täytäntöönpanoasetus (EU) 2019/302, annettu 20 päivänä helmikuuta 2019, asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta

text:
                  22.2.2019

                  FI

                  Euroopan unionin virallinen lehti

                  L 51/3

         KOMISSION TÄYTÄNTÖÖNPANOASETUS (EU) 2019/302,
         annettu 20 päivänä helmikuuta 2019,
         asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b alakohdan,
         ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (2) ja erityisesti sen 5 artiklan 6 kohdan a alakohdan,
         sekä katsoo seuraavaa:

                     (1)

                     Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt sekä edustavat hinnat.

                     (2)

                     Siipikarjanliha- ja muna-alan tuotteiden ja muna-albumiinin edustavien hintojen määrittämisen perustana olevien tietojen säännöllinen seuranta osoittaa, että on aiheellista muuttaa tiettyjen tuotteiden edustavat tuontihinnat ottaen huomioon hintojen vaihtelu alkuperän mukaan.

                     (3)

                     Sen vuoksi asetusta (EY) N:o 1484/95 olisi muutettava.

                     (4)

                     Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

               ON HYVÄKSYNYT TÄMÄN ASETUKSEN:

            1 artikla
            Korvataan asetuksen (EY) N:o 1484/95 liite I tämän asetuksen liitteellä.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 20 päivänä helmikuuta 2019.

                  Komission puolesta,

                  puheenjohtajan nimissä

               Jerzy PLEWA

                  Pääjohtaja

                  Maatalouden ja maaseudun kehittämisen pääosasto

            (1)  EUVL L 347, 20.12.2013, s. 671.

            (2)  EUVL L 150, 20.5.2014, s. 1.

            (3)  Komission asetus (EY) N:o 1484/95, annettu 28 päivänä kesäkuuta 1995, siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta sekä asetuksen N:o 163/67/ETY kumoamisesta (EYVL L 145, 29.6.1995, s. 47).

            LIITE

                     ”LIITE I

                                 CN-koodi

                                 Tavaran kuvaus

                                 Edustava hinta
                                 (euroa/100 kg)

                                 3 artiklassa tarkoitettu vakuus
                                 (euroa/100 kg)

                                 Alkuperä (1)

                                 0207 12 90

                                 Lajin Gallus domesticus siipikarjanruhot (ns. 65-prosenttista), jäädytetyt

                                 121,0

                                 0

                                 AR

                                 0207 14 10

                                 Luuttomat palat, lajin Gallus domesticus siipikarjaa, jäädytetyt

                                 242,1

                                 17

                                 AR

                                 215,0

                                 26

                                 BR

                                 311,4

                                 0

                                 CL

                                 239,2

                                 18

                                 TH

                                 0207 27 10

                                 Luuttomat palat, kalkkunaa, jäädytetyt

                                 342,1

                                 0

                                 BR

                                 354,5

                                 0

                                 CL

                                 1602 32 11

                                 Kypsentämättömät valmisteet, lajin Gallus domesticus siipikarjaa

                                 264,4

                                 7

                                 BR

               ”

               (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö.


title: Komission täytäntöönpanoasetus (EU) 2019/336, annettu 27 päivänä helmikuuta 2019, asetuksen (EU) N:o 1141/2010 ja täytäntöönpanoasetuksen (EU) N:o 686/2012 muuttamisesta siltä osin kuin on kyse 1-metyylisyklopropeenin, famoksadonin, mankotsebin, metiokarbin, metoksifenotsidin, pirimikarbin, pirimifossimetyylin ja tiaklopridin arvioinnin esittelevästä jäsenvaltiosta (ETA:n kannalta merkityksellinen teksti.)

text:
                  28.2.2019

                  FI

                  Euroopan unionin virallinen lehti

                  L 60/8

         KOMISSION TÄYTÄNTÖÖNPANOASETUS (EU) 2019/336,
         annettu 27 päivänä helmikuuta 2019,
         asetuksen (EU) N:o 1141/2010 ja täytäntöönpanoasetuksen (EU) N:o 686/2012 muuttamisesta siltä osin kuin on kyse 1-metyylisyklopropeenin, famoksadonin, mankotsebin, metiokarbin, metoksifenotsidin, pirimikarbin, pirimifossimetyylin ja tiaklopridin arvioinnin esittelevästä jäsenvaltiosta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 19 artiklan,
         sekä katsoo seuraavaa:

                     (1)

                     Komission täytäntöönpanoasetuksessa (EU) N:o 686/2012 (2) ja komission asetuksessa (EU) N:o 1141/2010 (3) annettiin esittelevänä jäsenvaltiona toimivalle Yhdistyneelle kuningaskunnalle tehtäväksi kasvinsuojeluaineiden sisältämien tiettyjen tehoaineiden arviointi.

                     (2)

                     Yhdistynyt kuningaskunta ilmoitti 29 päivänä maaliskuuta 2017 aikomuksestaan erota unionista Euroopan unionista tehdyn sopimuksen 50 artiklan nojalla. Perussopimuksia lakataan soveltamasta Yhdistyneeseen kuningaskuntaan sinä päivänä, jona erosopimus tulee voimaan tai, jollei sopimusta ole, kahden vuoden kuluttua mainitusta ilmoituksesta eli 30 päivänä maaliskuuta 2019, jollei Eurooppa-neuvosto yhteisymmärryksessä Yhdistyneen kuningaskunnan kanssa päätä yksimielisesti pidentää tätä määräaikaa.

                     (3)

                     Neuvottelijoiden välillä sovittu erosopimusluonnos, jonka Eurooppa-neuvosto on vahvistanut (Euroopan unionista tehdyn sopimuksen 50 artikla) sisältää järjestelyjä, joiden mukaisesti unionin lainsäädäntöä sovelletaan Yhdistyneeseen kuningaskuntaan ja Yhdistyneessä kuningaskunnassa siirtymäkauden aikana sen päivän jälkeen, jona perussopimuksia lakataan soveltamasta Yhdistyneeseen kuningaskuntaan ja Yhdistyneessä kuningaskunnassa. Jos mainittu sopimus tulee voimaan, kasvinsuojeluaineita koskevaa unionin lainsäädäntöä sovelletaan Yhdistyneeseen kuningaskuntaan ja Yhdistyneessä kuningaskunnassa siirtymäkauden aikana mainitun sopimuksen mukaisesti, ja sen soveltaminen päättyy siirtymäkauden päättyessä. Kuitenkaan siinäkään tapauksessa, että EU ja Yhdistynyt kuningaskunta ratifioivat erosopimuksen, Yhdistynyt kuningaskunta ei toimi siirtymäaikana johtavana viranomaisena riskinarvioinneissa tai tutkimus-, hyväksyntä tai lupamenettelyissä, joita toteutetaan unionin tasolla tai joita jäsenvaltiot toteuttavat yhdessä muun muassa asetuksessa (EY) N:o 1107/2009 tarkoitetulla tavalla.

                     (4)

                     Sen vuoksi on tarpeen jakaa muille jäsenvaltioille niiden tehoaineiden arviointi, joissa Yhdistynyt kuningaskunta toimii esittelevänä jäsenvaltiona ja joista hyväksynnän uusimista koskevaa päätöstä ei odoteta ennen 30 päivää maaliskuuta 2019. Kyseiset tehoaineet ovat 1-metyylisyklopropeeni, famoksadoni, mankotsebi, metiokarbi, metoksifenotsidi, pirimikarbi, pirimifossimetyyli ja tiaklopridi.

                     (5)

                     Arviointien jakamisella olisi varmistettava vastuiden ja työn tasapuolinen jako jäsenvaltioiden kesken.

                     (6)

                     Koska kyseisten tehoaineiden arviointi on edennyt pitkälle ja tehtävän työn määrän odotetaan olevan vähäinen, arvioinneille ei ole tarpeen nimetä rinnakkaisesittelijänä toimivaa jäsenvaltiota.

                     (7)

                     Sen vuoksi täytäntöönpanoasetusta (EU) N:o 686/2012 ja asetusta (EU) N:o 1141/2010 olisi muutettava.

                     (8)

                     Tätä asetusta olisi sovellettava 30 päivästä maaliskuuta 2019. Jos kuitenkin Euroopan unionin toiminnasta tehdyn sopimuksen 50 artiklan 3 kohdassa tarkoitettua kahden vuoden määräaikaa pidennetään, tätä asetusta olisi sovellettava sitä päivää seuraavasta päivästä, jona kasvinsuojeluaineita koskevaa lainsäädäntöä lakataan soveltamasta Yhdistyneeseen kuningaskuntaan ja Yhdistyneessä kuningaskunnassa, sillä neuvoston asetuksen (ETY, Euratom) N:o 1182/71 (4) 4 artiklan 3 kohdan mukaisesti säädösten tietyksi päivämääräksi vahvistettu soveltamisen päättyminen tapahtuu tuota päivämäärää vastaavan päivän viimeisen tunnin kuluttua umpeen.

                     (9)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan täytäntöönpanoasetus (EU) N:o 686/2012 tämän asetuksen liitteen I mukaisesti.

            2 artikla
            Muutetaan asetus (EU) N:o 1141/2010 tämän asetuksen liitteen II mukaisesti.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 30 päivästä maaliskuuta 2019.
            Jos kuitenkin Euroopan unionin toiminnasta tehdyn sopimuksen 50 artiklan 3 kohdassa tarkoitettua kahden vuoden määräaikaa on päätetty pidentää, tätä asetusta sovelletaan sitä päivää seuraavasta päivästä, jona kasvinsuojeluaineita koskevaa lainsäädäntöä lakataan soveltamasta Yhdistyneeseen kuningaskuntaan ja Yhdistyneessä kuningaskunnassa.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 27 päivänä helmikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 309, 24.11.2009, s. 1.

            (2)  Komission täytäntöönpanoasetus (EU) N:o 686/2012, annettu 26 päivänä heinäkuuta 2012, tehoaineiden arvioinnin jakamisesta jäsenvaltioiden kesken uusimismenettelyä varten (EUVL L 200, 27.7.2012, s. 5).

            (3)  Komission asetus (EU) N:o 1141/2010, annettu 7 päivänä joulukuuta 2010, tehoaineiden toisen ryhmän neuvoston direktiivin 91/414/ETY liitteeseen I sisällyttämisen uusimista koskevan menettelyn vahvistamisesta ja kyseisiä aineita koskevan luettelon laatimisesta (EUVL L 322, 8.12.2010, s. 10).

            (4)  Neuvoston asetus (ETY, Euratom) N:o 1182/71, annettu 3 päivänä kesäkuuta 1971, määräaikoihin, päivämääriin ja määräpäiviin sovellettavista säännöistä (EYVL L 124, 8.6.1971, s. 1).

            LIITE I
            Muutetaan täytäntöönpanoasetuksen (EU) N:o 686/2012 liitteen A osa seuraavasti:

                        a)

                        korvataan 1-metyylisyklopropeenia koskeva kohta seuraavasti:

                                    Tehoaine

                                    Esittelevä jäsenvaltio

                                    Rinnakkaisesittelijänä toimiva jäsenvaltio

                                    ”1-Metyylisyklopropeeni

                                    NL”

                        b)

                        korvataan mankotsebia koskeva kohta seuraavasti:

                                    Tehoaine

                                    Esittelevä jäsenvaltio

                                    Rinnakkaisesittelijänä toimiva jäsenvaltio

                                    ”Mankotsebi

                                    EL”

                        c)

                        korvataan metiokarbia koskeva kohta seuraavasti:

                                    Tehoaine

                                    Esittelevä jäsenvaltio

                                    Rinnakkaisesittelijänä toimiva jäsenvaltio

                                    ”Metiokarbi

                                    DE”

                        d)

                        korvataan metoksifenotsidia koskeva kohta seuraavasti:

                                    Tehoaine

                                    Esittelevä jäsenvaltio

                                    Rinnakkaisesittelijänä toimiva jäsenvaltio

                                    ”Metoksifenotsidi

                                    SK”

                        e)

                        korvataan pirimikarbia koskeva kohta seuraavasti:

                                    Tehoaine

                                    Esittelevä jäsenvaltio

                                    Rinnakkaisesittelijänä toimiva jäsenvaltio

                                    ”Pirimikarbi

                                    SE”

                        f)

                        korvataan pirimifossimetyylia koskeva kohta seuraavasti:

                                    Tehoaine

                                    Esittelevä jäsenvaltio

                                    Rinnakkaisesittelijänä toimiva jäsenvaltio

                                    ”Pirimifossimetyyli

                                    FR”

                        g)

                        korvataan tiaklopridia koskeva kohta seuraavasti:

                                    Tehoaine

                                    Esittelevä jäsenvaltio

                                    Rinnakkaisesittelijänä toimiva jäsenvaltio

                                    ”Tiaklopridi

                                    DE”

            LIITE II
            Korvataan asetuksen (EU) N:o 1141/2010 liitteessä I oleva famoksadonia koskeva kohta seuraavasti:

                           Sarake A

                           Sarake B

                           Sarake C

                           Sarake D

                           ”Famoksadoni

                           2012

                           Suomi

                           31. elokuuta 2012”


title: Komission täytäntöönpanoasetus (EU) 2019/337, annettu 27 päivänä helmikuuta 2019, tehoaineen mefentriflukonatsoli hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti.)

text:
                  28.2.2019

                  FI

                  Euroopan unionin virallinen lehti

                  L 60/12

         KOMISSION TÄYTÄNTÖÖNPANOASETUS (EU) 2019/337,
         annettu 27 päivänä helmikuuta 2019,
         tehoaineen mefentriflukonatsoli hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan,
         sekä katsoo seuraavaa:

                     (1)

                     Yhdistynyt kuningaskunta vastaanotti 29 päivänä helmikuuta 2016 asetuksen (EY) N:o 1107/2009 7 artiklan 1 kohdan mukaisesti yritykseltä BASF Agro B.V. hakemuksen tehoaineen mefentriflukonatsoli hyväksymiseksi.

                     (2)

                     Asetuksen (EY) N:o 1107/2009 9 artiklan 3 kohdan mukaisesti Yhdistynyt kuningaskunta ilmoitti esittelevänä jäsenvaltiona 30 päivänä maaliskuuta 2016 hakijalle, muille jäsenvaltioille, komissiolle ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, että hakemus voidaan ottaa käsiteltäväksi.

                     (3)

                     Esittelevä jäsenvaltio toimitti 25 päivänä huhtikuuta 2017 arviointikertomuksen luonnoksen komissiolle ja kopion siitä elintarviketurvallisuusviranomaiselle; siinä arvioitiin, voidaanko kyseisen tehoaineen olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit.

                     (4)

                     Elintarviketurvallisuusviranomainen noudatti asetuksen (EY) N:o 1107/2009 12 artiklan 1 kohdan säännöksiä. Se pyysi asetuksen (EY) N:o 1107/2009 12 artiklan 3 kohdan mukaisesti hakijaa toimittamaan lisätietoja jäsenvaltioille, komissiolle ja elintarviketurvallisuusviranomaiselle. Esittelevän jäsenvaltion näistä lisätiedoista tekemä arviointi toimitettiin elintarviketurvallisuusviranomaiselle päivitetyn arviointikertomuksen luonnoksen muodossa 1 päivänä helmikuuta 2018.

                     (5)

                     Elintarviketurvallisuusviranomainen ilmoitti 5 päivänä heinäkuuta 2018 hakijalle, jäsenvaltioille ja komissiolle päätelmänsä (2) siitä, voidaanko tehoaineen mefentriflukonatsoli olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Elintarviketurvallisuusviranomainen asetti päätelmänsä julkisesti saataville.

                     (6)

                     Mitä tulee komission asetuksella (EU) 2018/605 (3) käyttöön otettuihin hormonitoimintaa häiritsevien ominaisuuksien tunnistamista koskeviin uusiin kriteereihin, joita alettiin soveltaa 10 päivänä marraskuuta 2018, sekä hormonaalisten haitta-aineiden tunnistamista koskevaan yhteiseen ohjeasiakirjaan (4), elintarviketurvallisuusviranomainen päättelee, että on epätodennäköistä, että mefentriflukonatsoli on estrogeeni-, androgeeni-, steroidi- ja kilpirauhasvaikutuksia omaava hormonaalinen haitta-aine. Lisäksi käytettävissä olevan näytön perusteella ja hormonaalisten haitta-aineiden tunnistamista koskevien ohjeiden mukaisesti on epätodennäköistä, että mefentriflukonatsoli on kaloihin vaikuttava hormonaalinen haitta-aine, kun otetaan huomioon, että vaikutukset on testattu asianmukaisesti. Näin ollen komissio toteaa, ettei mefentriflukonatsolilla katsota olevan hormonitoimintaa häiritseviä ominaisuuksia.

                     (7)

                     Komissio esitteli 12 päivänä joulukuuta 2018 pysyvälle kasvi-, eläin-, elintarvike- ja rehukomitealle mefentriflukonatsolia koskevan tarkastelukertomuksen, ja 25 päivänä tammikuuta 2019 se esitti asetusluonnoksen mefentriflukonatsolin hyväksymisestä.

                     (8)

                     Hakijalle annettiin mahdollisuus esittää huomautuksensa tarkastelukertomuksesta.

                     (9)

                     Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden kyseistä tehoainetta sisältävän kasvinsuojeluaineen yhden tai useamman edustavan käyttötarkoituksen osalta ja erityisesti tutkittujen ja tarkastelukertomuksessa lueteltujen käyttötarkoitusten osalta.

                     (10)

                     Näin ollen mefentriflukonatsoli on aiheellista hyväksyä.

                     (11)

                     Asetuksen (EY) N:o 1107/2009 13 artiklan 2 kohdan sekä sen 6 artiklan mukaisesti ja ottaen huomioon nykyisen tieteellisen ja teknisen tietämyksen hyväksyntään on kuitenkin tarpeen liittää tiettyjä edellytyksiä ja rajoituksia. Erityisesti on aiheellista edellyttää lisää vahvistavia tietoja.

                     (12)

                     Asetuksen (EY) N:o 1107/2009 13 artiklan 4 kohdan mukaisesti komission täytäntöönpanoasetuksen (EU) N:o 540/2011 (5) liitettä olisi muutettava.

                     (13)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tehoaineen hyväksyminen
            Hyväksytään liitteessä I esitetty tehoaine mefentriflukonatsoli kyseisessä liitteessä vahvistetuin edellytyksin.

            2 artikla
            Täytäntöönpanoasetuksen (EU) N:o 540/2011 muuttaminen
            Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.

            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 27 päivänä helmikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 309, 24.11.2009, s. 1.

            (2)  EFSA (Euroopan elintarviketurvallisuusviranomainen), 2018. Conclusion on the peer review of the pesticide risk assessment of the active substance BAS 750 F (mefentrifluconazole). EFSA Journal 2018;16(7):5379, 32 pp, https://doi.org/10.2903/j.efsa.2018.5379.

            (3)  Komission asetus (EU) 2018/605, annettu 19 päivänä huhtikuuta 2018, asetuksen (EY) N:o 1107/2009 liitteen II muuttamisesta vahvistamalla tieteelliset kriteerit hormonitoimintaa häiritsevien ominaisuuksien määrittämiseksi (EUVL L 101, 20.4.2018, s. 33).

            (4)  ECHA (European Chemicals Agency) and EFSA (European Food Safety Authority) with the technical support of the Joint Research Centre (JRC), Andersson N, Arena M, Auteri D, Barmaz S, Grignard E, Kienzler A, Lepper P, Lostia AM, Munn S, Parra Morte JM, Pellizzato F, Tarazona J, Terron A and Van der Linden S, 2018. Guidance for the identification of endocrine disruptors in the context of Regulations (EU) No 528/2012 and (EC) No 1107/2009. EFSA Journal 2018;16(6):5311, 135 pp. https://doi.org/10.2903/j.efsa.2018.5311. ECHA-18-G-01-EN.

            (5)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            LIITE I

                        Nimi,
                        tunnistenumero

                        IUPAC-nimi

                        Puhtaus (1)

                        Hyväksymispäivä

                        Hyväksynnän päättymispäivä

                        Erityismääräykset

                        Mefentriflukonatsoli
                        CAS-numero: 1417782-03-6
                        CIPAC-numero: ei annettu

                        (2RS)-2-[4-(4-kloorifenoksi)-2-(trifluorimetyyli)fenyyli]-1-(1H-1,2,4-triatsol-1-yyli) propan-2-oli

                        ≥ 970 g/kg
                        Epäpuhtaus N, N-dimetyyliformamidi: enintään 0,5 g/kg teknisessä materiaalissa.
                        Epäpuhtaus tolueeni: enintään 1 g/kg teknisessä materiaalissa.
                        Epäpuhtaus 1,2,4-(1H)-triatsoli: enintään 1 g/kg teknisessä materiaalissa.

                        20. maaliskuuta 2019

                        20. maaliskuuta 2029

                        Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon mefentriflukonatsolia koskevan tarkastelukertomuksen päätelmät ja erityisesti sen lisäykset I ja II.
                        Tässä yleisarvioinnissa jäsenvaltioiden on kiinnitettävä erityistä huomiota

                                    —

                                    käyttäjien suojeluun varmistaen myös, että käyttöedellytyksiin kuuluu asianmukaisten henkilönsuojainten käyttö;

                                    —

                                    vesieliöiden suojeluun.

                              Käyttöedellytyksiin on tarvittaessa sisällyttävä riskinhallintatoimenpiteitä, kuten puskurivyöhykkeitä ja/tai kasvullisia kaistaleita.
                        Hakijan on toimitettava komissiolle, jäsenvaltioille ja elintarviketurvallisuusviranomaiselle vahvistavat tiedot seuraavista:

                                    1.

                                    tehoaineen, sellaisena kuin se on valmistettuna, tekninen spesifikaatio (kaupallisen mittakaavan tuotannon perusteella) ja myrkyllisyystutkimuksiin tarkoitettujen erien vahvistetun teknisen spesifikaation mukaisuus;

                                    2.

                                    vedenkäsittelyprosessien vaikutus pinta- ja pohjavedessä esiintyvien jäämien luonteeseen, kun pintavettä tai pohjavettä otetaan juomavedeksi.

                              Hakijan on toimitettava 1 kohdassa tarkoitetut tiedot viimeistään 20. maaliskuuta 2020 ja 2 kohdassa tarkoitetut tiedot kahden vuoden kuluessa siitä, kun komissio on julkistanut ohjeasiakirjan vedenkäsittelyprosessien vaikutuksen arvioinnista pinta- ja pohjavedessä esiintyvien jäämien luonteeseen.

               (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.

            LIITE II
            Lisätään täytäntöönpanoasetuksen (EU) N:o 540/2011 liitteessä olevaan B osaan seuraava kohta:

                           Nimi,
                           tunnistenumero

                           IUPAC-nimi

                           Puhtaus (1)

                           Hyväksymispäivä

                           Hyväksynnän päättymispäivä

                           Erityismääräykset

                           ”132

                           Mefentriflukonatsoli
                           CAS-numero: 1417782-03-6
                           CIPAC-numero: ei annettu

                           (2RS)-2-[4-(4-kloorifenoksi)-2-(trifluorimetyyli)fenyyli]-1- (1H-1,2,4-triatsol-1-yyli) propan-2-oli

                           ≥ 970 g/kg
                           Epäpuhtaus N,N-dimetyyliformamidi: enintään 0,5 g/kg teknisessä materiaalissa.
                           Epäpuhtaus tolueeni: enintään 1 g/kg teknisessä materiaalissa.
                           Epäpuhtaus 1,2,4-(1H)-triatsoli: enintään 1 g/kg teknisessä materiaalissa.

                           20. maaliskuuta 2019

                           20. maaliskuuta 2029

                           Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon mefentriflukonatsolia koskevan tarkastelukertomuksen päätelmät ja erityisesti sen lisäykset I ja II.
                           Tässä yleisarvioinnissa jäsenvaltioiden on kiinnitettävä erityistä huomiota

                                       —

                                       käyttäjien suojeluun varmistaen myös, että käyttöedellytyksiin kuuluu asianmukaisten henkilönsuojainten käyttö;

                                       —

                                       vesieliöiden suojeluun.

                                 Käyttöedellytyksiin on tarvittaessa sisällyttävä riskinhallintatoimenpiteitä, kuten puskurivyöhykkeitä ja/tai kasvullisia kaistaleita.
                           Hakijan on toimitettava komissiolle, jäsenvaltioille ja elintarviketurvallisuusviranomaiselle vahvistavat tiedot seuraavista:

                                       1.

                                       tehoaineen, sellaisena kuin se on valmistettuna, tekninen spesifikaatio (kaupallisen mittakaavan tuotannon perusteella) ja myrkyllisyystutkimuksiin tarkoitettujen erien vahvistetun teknisen spesifikaation mukaisuus;

                                       2.

                                       vedenkäsittelyprosessien vaikutus pinta- ja pohjavedessä esiintyvien jäämien luonteeseen, kun pintavettä tai pohjavettä otetaan juomavedeksi.

                                 Hakijan on toimitettava 1 kohdassa tarkoitetut tiedot viimeistään 20. maaliskuuta 2020 ja 2 kohdassa tarkoitetut tiedot kahden vuoden kuluessa siitä, kun komissio on julkistanut ohjeasiakirjan vedenkäsittelyprosessien vaikutuksen arvioinnista pinta- ja pohjavedessä esiintyvien jäämien luonteeseen.”

               (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.


title: Komission täytäntöönpanoasetus (EU) 2019/370, annettu 7 päivänä maaliskuuta 2019, yksityiskohtaisista säännöistä neuvoston asetuksen (ETY) N:o 737/90 soveltamiseksi annetun asetuksen (EY) N:o 1635/2006 muuttamisesta Ison-Britannian ja Pohjois-Irlannin yhdistyneen kuningaskunnan unionista eroamisen vuoksi (ETA:n kannalta merkityksellinen teksti.)

text:
                  8.3.2019

                  FI

                  Euroopan unionin virallinen lehti

                  L 68/1

         KOMISSION TÄYTÄNTÖÖNPANOASETUS (EU) 2019/370,
         annettu 7 päivänä maaliskuuta 2019,
         yksityiskohtaisista säännöistä neuvoston asetuksen (ETY) N:o 737/90 soveltamiseksi annetun asetuksen (EY) N:o 1635/2006 muuttamisesta Ison-Britannian ja Pohjois-Irlannin yhdistyneen kuningaskunnan unionista eroamisen vuoksi
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kolmansista maista peräisin olevien maataloustuotteiden tuontiedellytyksistä Tšernobylin ydinvoimalaonnettomuuden jälkeen 15 päivänä heinäkuuta 2008 annetun neuvoston asetuksen (EY) N:o 733/2008 (1) ja erityisesti sen 4 artiklan,
         sekä katsoo seuraavaa:

                     (1)

                     Ison-Britannian ja Pohjois-Irlannin yhdistynyt kuningaskunta, jäljempänä ’Yhdistynyt kuningaskunta’, ilmoitti 29 päivänä maaliskuuta 2017 aikomuksestaan erota unionista Euroopan unionista tehdyn sopimuksen 50 artiklan mukaisesti. Perussopimuksia lakataan soveltamasta Yhdistyneeseen kuningaskuntaan sinä päivänä, jona erosopimus tulee voimaan tai, jollei sopimusta ole, kahden vuoden kuluttua ilmoituksesta eli 30 päivänä maaliskuuta 2019, jollei Eurooppa-neuvosto yhteisymmärryksessä Yhdistyneen kuningaskunnan kanssa päätä yksimielisesti pidentää tätä määräaikaa. Tämän seurauksena Yhdistyneestä kuningaskunnasta tulee ns. kolmas maa.

                     (2)

                     Komission asetuksessa (EY) N:o 1635/2006 (2) säädetään yksityiskohtaisista säännöistä kolmansista maista peräisin olevien maataloustuotteiden tuontiedellytyksistä Tšernobylin ydinvoimalaonnettomuuden jälkeen annetun neuvoston asetuksen (ETY) N:o 737/90 (3) soveltamiseksi.

                     (3)

                     Koska asetusta (ETY) N:o 737/90 on muutettu useita kertoja, se kumottiin asetuksella (EY) N:o 733/2008.

                     (4)

                     Asetuksessa (EY) N:o 733/2008 vahvistetaan tiettyjen kolmansista maista peräisin olevien maataloustuotteiden sallitut radioaktiivisuuden enimmäistasot. Siinä myös vahvistetaan, että jäsenvaltioiden on tehtävä tällaisia maataloustuotteita koskevia tarkastuksia sen varmistamiseksi, että tuotteet noudattavat mainitussa asetuksessa vahvistettuja radioaktiivisuuden tasoja, ennen kuin tuote luovutetaan vapaaseen liikkeeseen.

                     (5)

                     Asetuksessa (EY) N:o 1635/2006 edellytetään jäsenvaltioiden varmistavan, että niiden kolmansien maiden toimivaltaiset viranomaiset, joihin Tšernobylin ydinvoimalaonnettomuus on vaikuttanut, antavat vientitodistukset, joissa todistetaan, että tuotteet, joiden mukana todistukset seuraavat, noudattavat asetuksessa (EY) N:o 733/2008 säädettyjä sallittuja enimmäismääriä. Kyseiset kolmannet maat luetellaan asetuksen (EY) N:o 1635/2006 liitteessä II.

                     (6)

                     Tšernobylin ydinvoimalassa 26 päivänä huhtikuuta 1986 sattuneen onnettomuuden cesiumlaskeuma vaikutti lukuisiin kolmansiin maihin. Laskeuma on vaikuttanut joihinkin Yhdistyneen kuningaskunnan alueisiin. Koska cesium-137:n puoliintumisaika on noin 30 vuotta, radioaktiivinen saastuminen vähenee hitaasti.

                     (7)

                     Tietyissä Yhdistyneestä kuningaskunnasta peräisin olevissa maataloustuotteissa, joihin Tšernobylin ydinvoimalaonnettomuus on vaikuttanut, saattaa edelleen esiintyä radioaktiivisia cesiumkertymiä.

                     (8)

                     Heti kun unionin oikeutta lakataan soveltamassa Yhdistyneeseen kuningaskuntaan ja Yhdistyneessä kuningaskunnassa, Yhdistyneestä kuningaskunnasta peräisin olevat maataloustuotteet on tarkastettava radioaktiivisen saastumisen varalta ennen kuin ne voidaan tuoda unioniin.

                     (9)

                     Sen vuoksi asetuksen (EY) N:o 1635/2006 liitettä II olisi muutettava Yhdistyneen kuningaskunnan sisällyttämiseksi siihen.

                     (10)

                     Koska Yhdistyneen kuningaskunnan ero unionista synnyttää olosuhteet, joissa on toteutettava kiireellisiä toimia, on tarpeen sallia tässä asetuksessa säädettyjen toimenpiteiden pikainen soveltaminen. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä.

                     (11)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Lisätään asetuksen (EY) N:o 1635/2006 liitteeseen II kohta seuraavasti:

               ”Ison-Britannian ja Pohjois-Irlannin yhdistynyt kuningaskunta”.

            2 artikla
            Voimaantulo ja soveltamisaika
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
            Tätä asetusta sovelletaan sitä päivää seuraavasta päivästä, jona unionin oikeutta lakataan soveltamasta Yhdistyneeseen kuningaskuntaan ja Yhdistyneessä kuningaskunnassa Euroopan unionista tehdyn sopimuksen 50 artiklan 3 kohdan mukaisesti.
            Tätä asetusta ei kuitenkaan sovelleta kummassakaan seuraavista tapauksista:

                        a)

                        erosopimus, joka on tehty Yhdistyneen kuningaskunnan kanssa Euroopan unionista tehdyn sopimuksen 50 artiklan 2 kohdan mukaisesti, on tullut voimaan kyseiseen päivään mennessä;

                        b)

                        Euroopan unionista tehdyn sopimuksen 50 artiklan 3 kohdassa tarkoitettua kahden vuoden määräaikaa on päätetty pidentää.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 7 päivänä maaliskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 201, 30.7.2008, s. 1.

            (2)  Komission asetus (EY) N:o 1635/2006, annettu 6 päivänä marraskuuta 2006, yksityiskohtaisista säännöistä kolmansista maista peräisin olevien maataloustuotteiden tuontiedellytyksistä Tšernobylin ydinvoimalaonnettomuuden jälkeen annetun neuvoston asetuksen (ETY) N:o 737/90 soveltamiseksi (EUVL L 306, 7.11.2006, s. 3).

            (3)  Neuvoston asetus (ETY) N:o 737/90, annettu 22 päivänä maaliskuuta 1990, kolmansista maista peräisin olevien maataloustuotteiden tuontiedellytyksistä Tšernobylin ydinvoimalaonnettomuuden jälkeen (EYVL L 82, 29.3.1990, s. 1),


title: Komission täytäntöönpanoasetus (EU) 2019/506, annettu 26 päivänä maaliskuuta 2019, luvan antamisesta D-riboosin saattamiseksi markkinoille uuselintarvikkeena Euroopan parlamentin ja neuvoston asetuksen (EU) 2015/2283 mukaisesti ja komission täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti.)

text:
                  27.3.2019

                  FI

                  Euroopan unionin virallinen lehti

                  L 85/11

         KOMISSION TÄYTÄNTÖÖNPANOASETUS (EU) 2019/506,
         annettu 26 päivänä maaliskuuta 2019,
         luvan antamisesta D-riboosin saattamiseksi markkinoille uuselintarvikkeena Euroopan parlamentin ja neuvoston asetuksen (EU) 2015/2283 mukaisesti ja komission täytäntöönpanoasetuksen (EU) 2017/2470 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 12 artiklan,
         sekä katsoo seuraavaa:

                     (1)

                     Asetuksessa (EU) 2015/2283 säädetään, että vain uuselintarvikkeita, jotka on hyväksytty ja sisällytetty unionin luetteloon, voidaan saattaa unionin markkinoille.

                     (2)

                     Komission täytäntöönpanoasetus (EU) 2017/2470 (2), jossa vahvistetaan unionin luettelo hyväksytyistä uuselintarvikkeista, annettiin asetuksen (EU) 2015/2283 8 artiklan nojalla.

                     (3)

                     Komissio päättää asetuksen (EU) 2015/2283 12 artiklan nojalla uuselintarvikkeen hyväksymisestä ja saattamisesta unionin markkinoille sekä unionin luettelon saattamisesta ajan tasalle.

                     (4)

                     Yritys Bioenergy Life Science, Inc., jäljempänä ’hakija’, toimitti 17 päivänä maaliskuuta 2008 Yhdistyneen kuningaskunnan toimivaltaiselle viranomaiselle hakemuksen D-riboosin saattamisesta unionin markkinoille Euroopan parlamentin ja neuvoston asetuksen (EY) N:o 258/97 (3) 1 artiklan 2 kohdan d alakohdassa tarkoitettuna elintarvikkeen uutena ainesosana. Hakemus koskee uuselintarvikkeen käyttöä erilaisissa elintarvikkeissa, mukaan lukien erityisiin lääkinnällisiin tarkoituksiin tarkoitetut elintarvikkeet ja painonhallintaan tarkoitetut ruokavalionkorvikkeet, sekä ravintolisissä kohdepopulaationa aikuiset ja yli 14-vuotiaat nuoret.

                     (5)

                     Yhdistyneen kuningaskunnan toimivaltainen viranomainen pyysi lisätietoja lisääntymistoksisuutta koskevasta tutkimuksesta aiheutuvien epäselvyyksien ratkaisemiseksi. Hakija toimitti tarkistetut asiakirjat Yhdistyneen kuningaskunnan toimivaltaiselle viranomaiselle marraskuussa 2013.

                     (6)

                     Asetuksen (EU) 2015/2283 35 artiklan 1 kohdan mukaan kaikkia jäsenvaltiolle asetuksen (EY) N:o 258/97 4 artiklan mukaisesti toimitettuja, uuselintarvikkeiden unionin markkinoille saattamista koskevia hakemuksia, joista ei ole tehty lopullista päätöstä ennen 1 päivää tammikuuta 2018, on käsiteltävä asetuksen (EU) 2015/2283 mukaisina hakemuksina.

                     (7)

                     Vaikka hakemus D-riboosin saattamisesta unionin markkinoille uuselintarvikkeena toimitettiin jäsenvaltiolle asetuksen (EY) N:o 258/97 4 artiklan mukaisesti, se täyttää myös asetuksessa (EU) 2015/2283 vahvistetut vaatimukset.

                     (8)

                     Yhdistyneen kuningaskunnan toimivaltainen viranomainen antoi ensiarviointiraporttinsa 23 päivänä helmikuuta 2016. Raportissaan se tuli siihen tulokseen, että D-riboosi täyttää asetuksen (EY) N:o 258/97 3 artiklan 1 kohdassa elintarvikkeen uusille ainesosille asetetut arviointiperusteet.

                     (9)

                     Komissio toimitti ensiarviointiraportin muille jäsenvaltioille 17 päivänä toukokuuta 2016. Muut jäsenvaltiot esittivät perusteltuja vastalauseita asetuksen (EY) N:o 258/97 6 artiklan 4 kohdan ensimmäisessä alakohdassa säädetyssä 60 päivän määräajassa seuraavista seikoista: tiedon puuttuminen tavanomaisen ruokavalion osana saatavan vapaan D-riboosin määrästä, korkeiden D-riboosiannosten vaikutusta tarkastelevien pitkän aikavälin tutkimusten puuttuminen ja taaperoikäisten altistumisen alhainen marginaali.

                     (10)

                     Ottaen huomioon muiden jäsenvaltioiden esittämät vastalauseet komissio kuuli 19 päivänä toukokuuta 2017 Euroopan elintarviketurvallisuusviranomaista, jäljempänä ’elintarviketurvallisuusviranomainen’, ja pyysi sitä tekemään täydentävän arvioinnin D-riboosista elintarvikkeiden uutena ainesosana asetuksen (EY) N:o 258/97 mukaisesti.

                     (11)

                     Myöhemmässä 2 päivänä maaliskuuta 2018 toimitetussa hakemuksessa hakija esitti komissiolle pyynnön, joka koski omistusoikeuden alaisten tietojen suojaamista useiden hakemuksen tueksi esitettyjen tutkimusten osalta; nämä olivat D-riboosin oraalista sikiötoksisuutta/teratogeenisyyttä rotilla koskeva tutkimus (4) ja D-riboosin subkroonista (13 viikkoa) oraalista toksisuutta rotilla koskeva tutkimus (5).

                     (12)

                     Elintarviketurvallisuusviranomainen antoi 18 päivänä huhtikuuta 2018 tieteellisen lausunnon ”Scientific opinion on the safety of D-ribose as a novel food” (6) D-riboosin turvallisuudesta uuselintarvikkeena. Lausunto on asetuksen (EU) 2015/2283 11 artiklan vaatimusten mukainen.

                     (13)

                     Lausunnossaan elintarviketurvallisuusviranomainen ei vahvistanut D-riboosin turvallisuutta elintarvikkeissa hakijan ehdottamissa käyttötarkoituksissa ja ehdottamilla käyttömäärillä, koska saanti ylittäisi turvallisena pidetyn tason eli 36 mg/painokilo päivässä. Elintarviketurvallisuusviranomainen vahvisti, että D-riboosin oraalista sikiötoksisuutta/teratogeenisyyttä rotilla koskeva tutkimus ja D-riboosin subkroonista (13 viikkoa) oraalista toksisuutta rotilla koskeva tutkimus olivat olleet perustana arvioitaessa D-riboosin turvallisuutta. Tämän vuoksi elintarviketurvallisuusviranomainen katsoi, että ilman D-riboosin oraalista sikiötoksisuutta/teratogeenisyyttä rotilla koskevan tutkimuksen ja D-riboosin subkroonista (13 viikkoa) oraalista toksisuutta rotilla koskevan tutkimuksen tietoja se ei olisi voinut tehdä päätelmiä D-riboosin turvallisuudesta.

                     (14)

                     Elintarviketurvallisuusviranomaisen 22 päivänä elokuuta 2018 antaman lausunnon huomioon ottaen hakija muutti pyyntöään poistamalla joitakin alkuperäiseen hakemukseen sisältyneitä elintarvikeryhmiä ja pienentämällä D-riboosin enimmäiskäyttömääriä muissa ehdotetuissa käyttötarkoituksissa turvallisuuteen liittyvien huolenaiheiden lievittämiseksi. Euroopan komission esittämän pyynnön perusteella elintarviketurvallisuusviranomaista pyydettiin 4 päivänä syyskuuta 2018 toteuttamaan D-riboosin täydentävä turvallisuusarviointi ottaen huomioon hakijan esittämät uudet käyttötarkoitukset ja käyttömäärät. Elintarviketurvallisuusviranomainen päätteli 24 päivänä lokakuuta 2018 antamassaan D-riboosin turvallisuutta koskevassa tarkistetussa lausunnossa (7), että D-riboosi on turvallinen uusissa ehdotetuissa käyttöolosuhteissa väestölle yleisesti. Lausunto on asetuksen (EU) 2015/2283 11 artiklan vaatimusten mukainen.

                     (15)

                     Lausunnossa annetaan riittävät perusteet todeta, että D-riboosi on ehdotettujen käyttötarkoitusten ja käyttömäärien mukaisesti viljapatukoissa, konditoriatuotteissa, suklaamakeisissa, maitopohjaisissa juomissa, juomissa, jotka on tarkoitettu korvaamaan erittäin voimakkaan lihasponnistuksen aiheuttamaa kulutusta, erityisesti urheilijoilla, isotonisissa ja energiajuomissa, ateriankorvikkeissa painonhallintaan (juomina ja patukoina), patukoissa, jotka on tarkoitettu korvaamaan erittäin voimakkaan lihasponnistuksen aiheuttamaa kulutusta, erityisesti urheilijoilla, makeisissa sekä teessä ja uutejuomissa käytettynä asetuksen (EU) 2015/2283 12 artiklan 1 kohdan vaatimusten mukainen.

                     (16)

                     Elintarviketurvallisuusviranomaisen lausunnon pohjalta komissio pyysi hakijaa tarkentamaan toimitettuja perusteluja, jotka koskivat asetuksen (EU) 2015/2283 26 artiklan 2 kohdan a alakohdassa tarkoitettua hakijan omistusoikeutta kyseisiin tutkimuksiin, ja täsmentämään väitettään asetuksen (EU) 2015/2283 26 artiklan 2 kohdan b alakohdassa tarkoitetusta yksinomaisesta oikeudestaan käyttää viittauksia kyseiseen tutkimukseen.

                     (17)

                     Hakija ilmoitti myös, että sillä on hakemuksen jättöhetkellä kansallisen lainsäädännön mukainen omistusoikeus ja yksinomainen oikeus kyseisiin tutkimuksiin, joten kolmannet osapuolet eivät voi laillisesti tutustua tutkimuksiin tai käyttää niitä. Komissio on arvioinut kaikki hakijan toimittamat tiedot ja katsoo, että hakija on riittävästi perustellut asetuksen (EU) 2015/2283 26 artiklan 2 kohdassa säädettyjen vaatimusten täyttymisen.

                     (18)

                     Elintarviketurvallisuusviranomainen ei näin ollen asetuksen (EU) 2015/2283 26 artiklan 2 kohdan mukaan saa käyttää seuraavia hakijan asiakirja-aineistossa olevia tutkimuksia, joita ilman se ei olisi voinut arvioida D-riboosia, myöhemmän hakijan hyväksi viiden vuoden aikana tämän asetuksen voimaantulosta: D-riboosin oraalista sikiötoksisuutta/teratogeenisyyttä rotilla koskeva tutkimus ja D-riboosin subkroonista (13 viikkoa) oraalista toksisuutta rotilla koskeva tutkimus. Tämän vuoksi tämän asetuksen nojalla hyväksytyn D-riboosin markkinoille saattaminen unionissa olisi rajattava hakijaan viiden vuoden ajaksi.

                     (19)

                     Se, että kyseisen uuselintarvikkeen hyväksyntä ja hakijan asiakirja-aineistossa oleva viittaus D-riboosin oraalista sikiötoksisuutta/teratogeenisyyttä rotilla koskevaan tutkimuksen ja D-riboosin subkroonista (13 viikkoa) oraalista toksisuutta rotilla koskevaan tutkimukseen on rajattu hakijan yksinomaiseen käyttöön, ei kuitenkaan estä muita hakijoita hakemasta hyväksyntää saman elintarvikkeen uuden ainesosan markkinoille saattamiselle edellyttäen, että hakemus perustuu laillisesti hankittuihin tietoihin, jotka tukevat tämän asetuksen mukaista hyväksyntää.

                     (20)

                     D-riboosia sisältävien elintarvikkeiden, jos niitä käytetään yhdessä D-riboosia sisältävien ravintolisien kanssa, hyväksyttävää saantitasoa ei pitäisi ylittää. Tämän vuoksi on tarpeen ilmoittaa tästä kuluttajille asianmukaisilla pakkausmerkinnöillä.

                     (21)

                     Sen vuoksi asetuksen (EU) 2017/2470 liitettä olisi muutettava.

                     (22)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla

               1.   D-riboosi, sellaisina kuin se on määritelty tämän asetuksen liitteessä, sisällytetään täytäntöönpanoasetuksella (EU) 2017/2470 perustettuun unionin hyväksyttyjen uuselintarvikkeiden luetteloon.

               2.   Viiden vuoden ajan tämän asetuksen voimaantulosta ainoastaan alkuperäinen hakija

                           Yritys: Bioenergy Life Science, Inc.

                           Osoite: 13840 Johnson St. NE, Minneapolis, Minnesota, 55304, Yhdysvallat;

                     saa saattaa unionin markkinoille 1 kohdassa tarkoitettua uuselintarviketta, paitsi jos myöhempi hakija saa hyväksynnän samalle uuselintarvikkeelle ilman viittausta tämän asetuksen 2 artiklan nojalla suojattuihin tietoihin tai jos yritys Bioenergy Life Science, Inc. antaa siihen suostumuksen.

               3.   Edellä ensimmäisessä kohdassa tarkoitetussa unionin luettelossa olevaan kohtaan lisätään tämän asetuksen liitteessä säädetyt käyttöedellytykset ja merkintävaatimukset.

            2 artikla
            Hakemusasiakirja-aineistoon sisältyviä tutkimuksia, joiden perusteella elintarviketurvallisuusviranomainen on arvioinut 1 artiklassa tarkoitetun uuselintarvikkeen ja joiden hakija on ilmoittanut täyttävän asetuksen (EU) 2015/2283 26 artiklan 2 kohdassa säädetyt vaatimukset, ei saa käyttää myöhemmän hakijan hyväksi viiden vuoden aikana tämän asetuksen voimaantulosta ilman yrityksen Bioenergy Life Science, Inc. suostumusta.

            3 artikla
            Muutetaan täytäntöönpanoasetuksen (EU) 2017/2470 liite tämän asetuksen liitteen mukaisesti.

            4 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä maaliskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 327, 11.12.2015, s. 1.

            (2)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).

            (3)  Euroopan parlamentin ja neuvoston asetus (EY) N:o 258/97, annettu 27 päivänä tammikuuta 1997, uuselintarvikkeista ja elintarvikkeiden uusista ainesosista (EYVL L 43, 14.2.1997, s. 1).

            (4)  TNO report V2657 for Bioenergy Life Science, Inc., joulukuu 2005 (ei julkaistu).

            (5)  TNO report V99.115 for Bioenergy Life Science, Inc., joulukuu 2005 (ei julkaistu).

            (6)  EFSA Journal 2018; 16(5):5265.

            (7)  EFSA Journal 2018; 16(12):5485.

            LIITE
            Muutetaan täytäntöönpanoasetuksen (EU) 2017/2470 liite seuraavasti:

                        1)

                        Lisätään viimeinen sarake taulukkoon 1 (Hyväksytyt uuselintarvikkeet) seuraavasti:
                        ”Tietosuoja”

                        2)

                        Lisätään taulukkoon 1 (Hyväksytyt uuselintarvikkeet) aakkosjärjestyksessä seuraava kohta:

                                    Hyväksytty uuselintarvike

                                    Uuselintarvikkeen käyttöedellytykset

                                    Merkintöjä koskevat lisävaatimukset

                                    Muut vaatimukset

                                    Tietosuoja

                                    ”D-riboosi

                                       Määritelty elintarvikeluokka

                                       Enimmäismäärät

                                    Uuselintarvikkeen nimitys sitä sisältävien elintarvikkeiden pakkausmerkinnöissä on ”D-riboosi”.
                                    D-riboosia sisältävien elintarvikkeiden pakkausmerkinnöissä on oltava ilmoitus siitä, että elintarviketta ei pitäisi käyttää, jos samana päivänä käytetään D-riboosia sisältäviä ravintolisiä.

                                    Hyväksytty 16. huhtikuuta 2019. Tämä lisäys perustuu asetuksen (EU) 2015/2283 26 artiklan mukaisesti suojattuun omistusoikeuden alaiseen tieteelliseen näyttöön ja tietoon.
                                    Hakija: Bioenergy Life Science, Inc., 13840 Johnson St. NE, Minneapolis, Minnesota, 55304, Yhdysvallat. Tietosuojakauden aikana uuselintarvike D-riboosi on hyväksytty unionin markkinoille saattamista varten ainoastaan yrityksen Bioenergy Life Science, Inc. osalta, paitsi jos myöhempi hakija saa uuselintarvikkeelle hyväksynnän ilman viittausta asetuksen (EU) 2015/2283 26 artiklan mukaisesti suojattuun omistusoikeuden alaiseen tieteelliseen näyttöön tai tietoon taikka yrityksen Bioenergy Life Science, Inc. suostumuksella.
                                    Tietosuojan päättymispäivä: 16. huhtikuuta 2024.”

                                    Viljapatukat

                                    0,20 g / 100 g

                                    Konditoriatuotteet

                                    0,31 g / 100 g

                                    Suklaamakeiset (pois lukien suklaapatukat)

                                    0,17 g / 100 g

                                    Maitopohjaiset juomat (pois lukien mallasjuomat ja pirtelöt)

                                    0,08 g / 100 g

                                    Juomat, jotka on tarkoitettu korvaamaan erittäin voimakkaan lihasponnistuksen aiheuttamaa kulutusta, erityisesti urheilijoilla, isotoniset ja energiajuomat

                                    0,80 g / 100 g

                                    Patukat, jotka on tarkoitettu korvaamaan erittäin voimakkaan lihasponnistuksen aiheuttamaa kulutusta, erityisesti urheilijoilla

                                    3,3 g / 100 g

                                    Ateriankorvikkeet painonhallintaan (juomina)

                                    0,13 g / 100 g

                                    Ateriankorvikkeet painonhallintaan (patukoina)

                                    3,30 g / 100 g

                                    Makeistuotteet

                                    0,20 g / 100 g

                                    Tee ja uutejuomat (nautintavalmiiksi tehtävänä jauheena)

                                    0,23 g / 100 g

                        3)

                        Lisätään taulukkoon 2 (Eritelmät) aakkosjärjestyksessä seuraava kohta:

                                    Hyväksytty uuselintarvike

                                    Eritelmät

                                    ”D-riboosi

                                       Kuvaus

                                    D-riboosi on Bacillus subtilis -bakteerin kannasta, jossa on vähän transketolaasia, fermentoimalla valmistettu aldopentoosimonosakkaridi
                                    Kemiallinen kaava: C5H10O5

                                    CAS-numero: 50-69-1
                                    Moolimassa: 150,13 Da

                                       Ominaisuudet/Koostumus

                                    Ulkonäkö: Kuiva ja rakenteeltaan jauhemainen, väriltään valkoisesta hieman keltaiseen
                                    Ominaiskierto [α]D
                                       25: – 19,0° – – 21,0°
                                    D-riboosin puhtaus (% kuiva-aineesta):
                                    -HPLC/RI (*1) -menetelmä 98,0–102,0 %
                                    Tuhka: < 0,2 %
                                    Kuivaushäviö (kosteus): < 0,5 %
                                    Kirkkaus liuoksessa: ≥ 95 % läpäisysuhde

                                       Raskasmetallit

                                    Lyijy: ≤ 0,1 mg/kg
                                    Arseeni: ≤ 0,1 mg/kg
                                    Kadmium: ≤ 0,1 mg/kg
                                    Elohopea: ≤ 0,1 mg/kg

                                       Mikrobiologiset vaatimukset

                                    Kokonaispesäkemäärä: ≤ 100 PMY (*2)/g
                                    Hiiva: ≤ 100 PMY/g
                                    Homeet: ≤ 100 PMY/g
                                    Koliformiset bakteerit: ≤ 10 PMY/g

                                       Salmonella sp.: Negatiivinen/25 g

               (*1)  HPLC/RI: korkean erotuskyvyn nestekromatografia refraktioindeksidetektorilla

               (*2)  PMY: Pesäkkeitä muodostava yksikkö”


title: Komission täytäntöönpanoasetus (EU) 2019/507, annettu 26 päivänä maaliskuuta 2019, tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 297. kerran

text:
                  27.3.2019

                  FI

                  Euroopan unionin virallinen lehti

                  L 85/16

         KOMISSION TÄYTÄNTÖÖNPANOASETUS (EU) 2019/507,
         annettu 26 päivänä maaliskuuta 2019,
         tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 297. kerran
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan ja 7 a artiklan 1 kohdan,
         sekä katsoo seuraavaa:

                     (1)

                     Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen ja muiden taloudellisten resurssien jäädyttäminen koskee.

                     (2)

                     Yhdistyneiden kansakuntien turvallisuusneuvoston pakotekomitea päätti 22 päivänä maaliskuuta 2019 lisätä yhden kohdan niiden henkilöiden, ryhmien ja yhteisöjen luetteloon, joita varojen ja muiden taloudellisten resurssien jäädyttäminen koskee. Sen vuoksi asetuksen (EY) N:o 881/2002 liitettä I olisi muutettava,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 881/2002 liite I tämän asetuksen liitteen mukaisesti.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä maaliskuuta 2019.

                  Komission puolesta,

                  puheenjohtajan nimissä

                  Ulkopolitiikan välineiden hallinnon päällikkö

            (1)  EYVL L 139, 29.5.2002, s. 9.

            LIITE
            Lisätään asetuksen (EY) N:o 881/2002 liitteessä I olevaan oikeushenkilöiden, ryhmien ja yhteisöjen luetteloon kohta seuraavasti:

               ”Tariq Gidar Group (TGG) (alias: a) Tehrik-e-Taliban-Tariq Gidar Group, b) TTP-Tariq Gidar Group, c) Tehreek-i-Taliban Pakistan Geedar Group, d) TTP Geedar Group, e) Tariq Geedar Group, f) Commander Tariq Afridi Group, g) Tariq Afridi Group, h) Tariq Gidar Afridi Group, i) The Asian Tigers). Osoite: (Afghanistanin/Pakistanin raja-alue). Lisätietoja: Tehrik-e Taliban Pakistan -järjestöstä (TTP) irtautunut ryhmä. Ryhmä on perustettu Darra Adam Khelissä, liittovaltion heimoalueella (FATA), Pakistanissa vuonna 2007. 7 d artiklan 2 kohdan i alakohdassa tarkoitettu nimeämispäivä: 22.3.2019.”